**NACIONALNI IZVEDBENI NAČRT NA PODROČJU SOCIALNEGA VARSTVA 2023 – 2025**

**Uvod**

Državni zbor RS je marca 2022 sprejel Resolucijo o nacionalnem programu socialnega varstva za obdobje 2022 – 2030[[1]](#footnote-1) (v nadaljnjem besedilu: Resolucija), ki je temeljni programski dokument Slovenije na področju socialnega varstva za obdobje do leta 2030. Resolucija določa usmeritve in osnovna izhodišča za delovanje in razvoj sistema socialnega varstva v navedenem obdobju, določa cilje in aktivnosti za dosego teh ciljev, določa razvoj storitev in programov socialnega varstva vključno s cilji do leta 2030, opredeljuje način izvajanja in spremljanja izvajanja Resolucije ter opredeljuje vire (kadrovske in finančne) za doseganje navedenih ciljev in razvoj mreže. Posebno pozornost namenja izvajanju in konkretnemu uresničevanju zastavljenih ciljev dokumenta; določa namreč, da je za neposredno uresničevanje ciljev ReNPSV22−30 treba pripraviti dva nacionalna izvedbena načrta, in sicer prvega za obdobje 2022 – 2025 in drugega za obdobje 2026 – 2030.

Kot posvetovalno telo za pripravo in spremljanje nacionalnih izvedbenih načrtov (v nadaljnjem besedilu: NIN) je Vlada RS imenovala nacionalno koordinacijsko skupino.[[2]](#footnote-2) Ta je sestavljena iz predstavnikov izvajalcev na področju socialnega varstva (vključno s predstavniki nevladnih organizacij, ki jih te predlagajo same), predstavnikov skupin uporabnikov, predstavnikov lokalne skupnosti in različnih sektorjev države ter predstavnika Inštituta RS za socialno varstvo (v nadaljnjem besedilu: IRSSV). Naloge Nacionalne koordinacijske skupine so seznanitev z izvajanjem Resolucije, sodelovanje pri pripravi NIN, spremljanje njihovega izvajanja in predlaganje morebitnih korekcij in sprememb ter poročanje o izvedbi NIN (na podlagi predloga IRSSV) Vladi RS.

Prvi nacionalni izvedbeni načrt je pripravljen za obdobje 2023 – 2025. Poleg uvoda je sestavljen iz dveh delov, in sicer (1) kratkega orisa trenutnih okoliščin in dejavnikov, ki vplivajo na delovanje socialnega sistema in določajo okvir ukrepom za doseganje ciljev Resolucije, vključno z napovedmi do leta 2025 ter (2) tabele z ukrepi za doseganje treh ključnih ciljev Resolucije.

V tabelah drugega poglavja so nanizani ukrepi za doseganje vsakega cilja Resolucije posebej. V splošnem ukrepi izhajajo iz področij, ki jih Resolucija za doseganje posameznega ključnega cilja opredeljuje. Za doseganje 1. cilja Resolucija opredeljuje štiri prioritetna področja ter znotraj teh številne izvedbene aktivnosti. Ukrepi NIN 2023 – 2025 za dosego tega cilja so strukturirani po posameznih prioritetnih področjih, vsebinsko pa izhajajo iz aktivnosti, ki so že opredeljene. Pri vsakem ukrepu je naveden odgovorni nosilec ukrepa, vir in okvirna višina finančnih sredstev in kazalnik za spremljanje izvajanja ukrepa in/ali učinka le tega.

1. **Trenutne okoliščine in dejavniki, ki vplivajo na delovanje socialnega sistema in določajo okvir ukrepom za doseganje ciljev Resolucije, vključno z napovedmi do leta 2025**

Zadnja leta so tako v Sloveniji kot v svetu zaznamovale številne nepredvidljive okoliščine in tveganja. Po izzvenevanju epidemije Covid-19, ki je skupaj s številnimi ukrepi za njeno zamejitev zaznamovala leti 2020 in 2021, se je v letu 2022 izraziteje pojavila inflacija. Ta se je začela kot posledica pokovidnega odpiranja gospodarstev, dviga zasebne potrošnje ter rasti cen energentov in hrane, močan pospešek pa je dobila s poslabšanjem mednarodnih razmer zaradi ruske invazije na Ukrajino konec februarja 2022. V avgustu 2023 so Slovenijo prizadele še naravne nesreče (velike poplave in plazovi), ki so bistveno poslabšale bivanjske in življenjske razmere ljudi na prizadetih območjih, hkrati pa zaradi obsega škode obnova predstavlja velik finančni oz. proračunski izziv za državo, kar bo vplivalo na makroekonomske okoliščine tudi v prihodnjih letih.

Po daljšem obdobju ugodnih ekonomskih razmer z relativno visoko gospodarsko rastjo (od leta 2014 pa vse do začetka leta 2020), je v prvem polletju 2020 ob prvem valu epidemije Covid-19, ki so ga spremljali strogi omejitveni ukrepi, prišlo do velikega padca gospodarske aktivnosti. Že v drugi polovici tega leta se je nato začelo gospodarsko okrevanje. Kasneje Covid-19, kljub novim valovom bolezni, ponovno razglašeni epidemiji in uvedenih omejevalnih ukrepih, ni več imel tako velikega vpliva na gospodarsko aktivnost (tako podjetja kot potrošniki so se prilagodili na nove razmere), z izjemo storitvenih dejavnosti, ki so bile zaradi ukrepov začasne omejitve delovanja zelo prizadete (gostinske, rekreacijske, športne, kulturne storitve, osebne storitve ter storitve hotelskih nastanitev) in so začele opazneje okrevati šele v drugi polovici leta 2021. V celotnem letu 2020 se je BDP v Sloveniji znižal za 4,2 % (v povprečju EU za 5,9 %)[[3]](#footnote-3), v letu 2021 pa je rast BDP v Sloveniji dosegla kar 8,2 %[[4]](#footnote-4). K hitrem okrevanju slovenskega gospodarstva po prvem valu epidemije so pripomogli tudi obsežni ukrepi Vlade RS (skupno deset interventnih zakonov oz. paketov ukrepov sprejetih v letih 2020 in 2021) za blaženje posledic epidemije tako za gospodarstvo kot za prebivalstvo. UMAR ugotavlja, da so interventni ukrepi preprečili upad razpoložljivega dohodka v populaciji in ublažili stroškovne pritiske v podjetjih ter s tem pripomogli k ohranjanju gospodarskega potenciala. Vendar se je hkrati, zaradi gospodarskega upada in državnega financiranja ukrepov za blaženje posledic epidemije, izrazito poslabšal javnofinančni položaj države.[[5]](#footnote-5)

V prvem polletju 2022 so se ugodna gospodarska gibanja nadaljevala, na kar je vplivalo hitro okrevanje storitev in sorazmerno visoka zasebna potrošnja (podprta tudi s sproščanjem prihrankov gospodinjstev) po sprostitvi epidemičnih omejitev. Vendar so kasneje (v drugi polovici leta) negotovosti, povezane z vojno v Ukrajini, visokimi cenami energentov ter naraščajočo inflacijo, gospodarsko aktivnost in trošenje gospodinjstev (zaradi zmanjševanja kupne moči povezanega z inflacijo) precej umirile, tako da je bila rast BDP v Sloveniji v letu 2022 precej nižja od prvotno napovedane. Rast BDP v letu 2022 je bila v Sloveniji 2,5 % in je bila tako pod povprečjem rasti v državah EU (3,4 %).[[6]](#footnote-6) V letu 2023 se je gospodarska rast v Sloveniji dodatno umirila (ocena UMAR-ja iz Jesenske napovedi 2023 za leto 2023 je 1,6 % rast BDP), predvsem zaradi gospodarskih razmer v mednarodnem okolju (upočasnitev mednarodne menjave in izvoznega sektorja), umiritve rasti storitev in upočasnitve zasebne potrošnje (glede na relativno visoko zasebno potrošnjo v letu 2022). Razmeroma visoka inflacija (predvsem v prvi polovici leta) tudi v letu 2023 slabi kupno moč gospodinjstev in zavira hitrejšo rast potrošnje (na potrošnjo pa sicer pozitivno vpliva visoka raven zaposlenosti, rast plač ter vladni ukrepi za blažitev rasti cen energentov). Vse večji izziv za gospodarsko rast predstavlja tudi pomanjkanje ustrezne delovne sile zaradi demografskih sprememb in počasnega odzivanja na potrebe po novih znanjih in spretnostih. V letih 2024 in 2025 UMAR ponovno pričakuje nekoliko višjo rast BDP (2,5 % in 2,6 %).[[7]](#footnote-7)

Inflacija, ki je izrazito zaznamovala predvsem leto 2022, je vplivala na rast življenjskih stroškov gospodinjstev predvsem skozi rast cen hrane in energentov, dvignile pa so se tudi cene storitev. Cene življenjskih potrebščin so naraščale skozi celotno leto 2022. Medtem, ko je bila v letu 2021 inflacija v Sloveniji 1,9 %, je bila v letu 2022 kar 10,3 %. Na visoko letno inflacijo so najbolj vplivale višje cene hrane ter električne energije, plina in drugih goriv.[[8]](#footnote-8) Zaradi povišanih cen dobave energije je bila v drugi polovici leta 2022 bolj izrazito izpostavljena tudi energetska revščina, o kateri govorimo pri gospodinjstvih, katerih stroški energije predstavljajo velik delež njihovega dohodka ali pa so (zaradi nizkih dohodkov in visokih stroškov energije) prisiljeni zmanjšati rabo energije v svojih gospodinjstvih. Energetska revščina prizadene predvsem gospodinjstva z nizkimi dohodki, k njej pa pripomorejo tudi slabi bivalni pogoji, predvsem neustrezna (slabo izolirana, slaba okna, streha, vlaga ipd.) stanovanja ter energetsko potratne, stare naprave in načini ogrevanja. Vlada RS je v letu 2022 sprejela več ukrepov, s katerimi je naslovila posledice energetske revščine in draginje za najbolj ranljiva gospodinjstva (tista z najnižjimi dohodki), hkrati pa je posegla tudi z ukrepi na področju omejevanja cen energentov in sprejela ukrepe za pomoč gospodarstvu za omilitev posledic energetske krize.[[9]](#footnote-9) Med ukrepe za pomoč gospodinjstvom z najnižjimi dohodki sodi enkratni energetski dodatek za vse, ki so kadarkoli v obdobju od avgusta 2022 do marca 2023 prejeli denarno socialno pomoč, varstveni dodatek ali sodijo med najšibkejše kategorije invalidov, ter draginjski dodatek za otroke, namenjen družinam, ki so upravičene do otroškega dodatka (dodatek k otroškemu dodatku v novembru in decembru 2022 ter januarju 2023). Za izboljšanje gmotnega položaja upokojencev in prejemnikov nadomestil iz invalidskega zavarovanja je bil sprejet ukrep izplačila začasnega (za mesec november in december 2022) povečanja pokojnin in prejemkov iz invalidskega zavarovanja (razen dodatka za pomoč in postrežbo in invalidnine za telesno okvaro) z namenom lažje premostitve obdobja do redne uskladitve navedenih prejemkov. Po oceni UMAR so vladni ukrepi za omilitev posledic epidemije v pomladnem obdobju leta 2022 in ukrepi za omilitev posledic draginje v jesenskem času istega leta preprečili večji realni upad razpoložljivega dohodka gospodinjstev.[[10]](#footnote-10)

Inflacija se je od jeseni 2022 pa do konca prve četrtine letošnjega leta ohranjala na višini okoli 10 %, do avgusta 2023 pa se je nato znižala na 6,2 % (povprečje evrskega območja 5,3 %). K zniževanju inflacije v letu 2023 sta najbolj prispevala upadanje cen energentov in postopno umirjanje rasti cen hrane. V povprečju prvih osmih mesecev leta 2023 je bila inflacija 8,1 %, kar je skoraj enako kot v istem obdobju leta 2022, vendar v drugi polovici leta 2023 upada in bo v drugem polletju 2023 nižja kot v prvem, kar je obratno kot je bilo v letu 2022. V letu 2024 naj bi se inflacija še naprej umirjala in pričakuje se, da bo do konca tega leta padla pod 3 %, proti 2 % pa bi se lahko postopoma znižala šele konec leta 2025.[[11]](#footnote-11)

Vse od konca ekonomske krize leta 2014 je v Sloveniji zaposlovanje naraščalo, brezposelnost pa se je zniževala. V obdobju prvega vala epidemije Covid-19 (od sredine marca 2020 dalje) so se razmere na trgu dela sicer naglo poslabšale, vendar je bilo poslabšanje relativno kratkotrajno in že v drugi polovici leta 2020 se je dinamika zaposlovanja spet povečala. K temu so pripomogli (poleg vnovičnega zagona gospodarstva po prvem valu epidemije) tudi interventni ukrepi vlade, ki so podjetjem omogočili, da niso odpuščala delovne sile. Podjetja so v času epidemije Covid-19 daleč najpogosteje koristila ukrep subvencioniranega začasnega čakanja delavcev na delo, subvencioniranja skrajšanega delovnega časa pa so se posluževala bistveno manj.[[12]](#footnote-12)

V letu 2021 so se razmere na trgu dela (kljub nadaljnjim valovom epidemije) še izboljšale in je bilo povpraševanja po delovni sili več, brezposelnost pa je izrazito upadla, kar se je nadaljevalo tudi v letih 2022 in 2023. Naraščanje zaposlenosti se je sicer v drugi polovici leta 2022 in v letu 2023 (ob ohlajanju gospodarske aktivnosti in pomanjkanju delovne sile) umirilo, a zaposlenost kljub temu dosega visoko rast, brezposelnost pa najnižjo raven v zadnjih 30 letih. Konec decembra 2022 je bilo registrirano brezposelnih 53.181 oseb, kar je za 19,4 % manj kot konec leta 2021 in za 29,4 % manj kot pred epidemijo.[[13]](#footnote-13) Nižje je bilo tudi število dolgotrajno brezposelnih oseb (decembra 2022 skoraj tretjino manj kot decembra 2021) in tudi število brezposelnih starejših od 50 let (medletno slabo petino manj), kar odraža veliko pomanjkanje delovne sile oz. veliko povpraševanje po njej. Septembra 2023 je število registrirano brezposelnih oseb doseglo najnižjo raven v Sloveniji do sedaj, in sicer 45.999 oseb.[[14]](#footnote-14) Zelo nizek obseg domače delovne sile, ki bi bila lahko oz. je potencialno na voljo za zaposlitev, kaže na majhen domač bazen še razpoložljive delovne sile. Zaposlovanje tuje delovne sile postaja vse pomembnejši dejavnik rasti zaposlenosti. K skupni rasti je zaposlovanje tujih delavcev v zadnjem četrtletju 2022 prispevalo že več kot 80 %, junija 2023 pa preseglo 90 %.[[15]](#footnote-15) Po podatkih ZRSZ je zavod v letu 2021 izdal 45.694 dovoljenj oz. soglasij za zaposlitev tujcev iz tretjih držav (v veliki večini iz držav območja bivše Jugoslavije), v letu 2022 47.899 dovoljenj oz. soglasij, za leto 2023 pa načrtuje izdajo 54.000 dovoljenj oz. soglasij za zaposlitev tujcev iz tretjih držav.[[16]](#footnote-16) Zaradi odpravljanja posledic poplav iz avgusta 2023 se je z odpravo administrativnih ovir omogočilo hitrejše zaposlovanje in delo tujcev v poklicih, ki jih na trgu dela primanjkuje in so nujno potrebni za odpravo posledic poplav.

Strukturna neskladja na trgu dela in pomanjkanje delovne sile so predvsem posledica demografskih sprememb, saj se v Sloveniji že od leta 2012 intenzivno spreminja starostna struktura prebivalstva tako, da se povečuje delež starejših. Poleg pomanjkanja delovne sile prihaja tudi do njenega staranja (več starejših zaposlenih), s čimer se bodo delodajalci v prihodnje morali bolj sistematično soočiti. UMAR ob demografskih izzivih opozarja tudi na počasno odzivanje na potrebe po novih znanjih, veščinah in spretnostih, ki so potrebni za višjo produktivnost in preobrazbo gospodarstva. Kljub dobri izobraženosti prebivalstva v Sloveniji so namreč znanja, veščine in spretnosti premalo usklajene s potrebami. Pri tem bo pomembno povečati vključenost odraslih v vseživljenjsko učenje, pozornost pa nameniti tudi pridobivanju delovne sile iz tujine.[[17]](#footnote-17)

UMAR ocenjuje, da se bo v letu 2023 rast zaposlenosti in upadanje brezposelnosti nadalje umirjala, veliko pomanjkanje delovne sile pa tudi v prihodnjih letih ne bo dopuščalo večje rasti zaposlenosti. Kljub predvidenemu okrevanju gospodarske aktivnosti v prihodnjih letih se tako zaposlenost ne bo bistveno okrepila zaradi že visoke ravni in omejitev na strani ponudbe delovne sile, upočasnilo se bo tudi upadanje brezposelnosti. Participacija na trgu dela se bo še naprej postopoma povečevala zlasti v starostni skupini 55−64 let, nekoliko tudi v skupini 20−24 let, kjer je podpovprečna. UMAR ocenjuje, da je obseg domače delovne sile, ki bi bila potencialno na voljo za zaposlitev (tako brezposelne kot tudi neaktivne osebe), zelo majhen.[[18]](#footnote-18)

Ob sicer sorazmerno ugodnih napovedih gospodarskih gibanj in razmer na trgu dela za leti 2024 in 2025 bo tako pomanjkanje delovne sile največji zaviralni dejavnik razvoja. Pomanjkanje delovne sile je veliko tudi na področju socialnega varstva in lahko predstavlja dejavnik tveganja za uresničevanje zavez iz ReNPSV22–30.

1. **Ukrepi za doseganje treh ključnih ciljev Resolucije**

V nadaljevanju so nanizani ukrepi za uresničevanje treh ključnih ciljev Resolucije, in sicer za izvedbeno obdobje 2023–2025.

1. **Cilj: Zmanjševanje tveganja revščine in povečevanje socialne vključenosti**

Za doseganje prvega cilja Resolucija določa številne aktivnosti na štirih prednostnih področjih (1 - Posodobitev in povečanje odzivnosti sistema socialnega varstva, 2 - krepi za preprečevanje tveganja revščine in socialne izključenosti otrok in mladih, 3 - Ukrepi za preprečevanje tveganja revščine in socialne izključenosti starejših in 4 - Ukrepi za zmanjševanje tveganja brezposelnosti in ohranjanje povezanosti težje zaposljivih posameznikov s trgom dela). Ukrepi v spodnji tabeli so strukturirani po posameznih navedenih področjih.

| 1. **Cilj: Zmanjševanje tveganja revščine in povečevanje socialne vključenosti** | | | | | | | | |
| --- | --- | --- | --- | --- | --- | --- | --- | --- |
| **Področje:** | **Ukrepi** | **Namen ukrepa** | **Nosilec ukrepa** | **Sodelujoči** | **Finančni vir** | **Ocena finanč. sredstev** | **Rok izvedbe** | **Kazalnik-i** |
| **1.1: Posodobitev in povečanje odzivnosti sistema socialnega varstva** | *Ukrep 1.1.1: Spremembe in dopolnitve Zakona o uveljavljanju pravic iz javnih sredstev v smeri poenostavitve postopkov* | Poenostaviti postopke odločanja o pravicah iz javnih sredstev ter zagotoviti lažje in učinkovitejše odločanje o pravicah. Namen je tudi zagotoviti informativni izračun za letne pravice iz javnih sredstev, kar bo centre za socialno delo razbremenilo izdaje odločb o denarnih dajatvah ter omogočilo večjo usmeritev v delo s strankami in delo na terenu (nudenje pomoči osebam v osebni in ekonomski stiski). | MDDSZ | Nevladne organizacije,  predstavniki zainteresirane javnosti,  predstavniki strokovne javnosti,  občine in združenja občin | Proračun RS in proračun občin. | Odvisno od vsebine novele, ki lahko zajema več proračunskih postavk (npr. PP 3562 - Transferi socialno ogroženim in PP 3560 - Otroški dodatek) | Posredovanje vladnega gradiva na vlado do 31. 12. 2024. | Krajše obdobje reševanja vlog o pravicah iz javnih sredstev kot pred spremembo.  Na mesečnem oziroma letnem nivoju je za letne pravice iz javnih sredstev izdanih več informativnih izračunov kot odločb. |
| *Ukrep 1.1.2: Sprememba Uredbe o merilih za določanje oprostitev pri plačilu SV storitev institucionalno varstvo in pomoč družini na domu* | a.) Finančna razbremenitev družin - preveri se ustreznost glede obveznosti doplačevanja plačil SV storitev s strani otrok za starše (institucionalno varstvo in pomoč družini na domu) ter  b.) Finančna razbremenitev z vračilom dela prispevka uporabnika z motnjo v duševnem razvoju za plačilo stroškov oskrbnine v primeru ponavljajoče občasne odsotnosti zaradi bivanja v domačem okolju (preživljanje vikendov, počitnic) | MSP | a.) MDDSZ  b.) predstavniki strokovne javnosti,  občine in združenja občin.  c.) izvajalci socialno varstvenih storitev za osebe z motnjami v duševnem razvoju | a.) Občine  b.) Proračun RS | a.) Odvisno od vsebine spremembe: cca 19 mio  b.) odvisno od obsega odsotnosti in kriterijev za določitev višine sofinanciranja ter kroga upravičencev (cca 100.000 EUR letno za 173 uporabnikov) | Posredovanje vladnega gradiva na vlado do 31. 12. 2025. | Uveljavitev sprememb Uredbe o merilih za določanje oprostitev pri plačilu SV storitev glede obveznosti doplačevanja SV storitev s strani zavezancev. |
| *Ukrep 1.1.3:*  *Digitalizacija na področju pravic iz javnih sredstev* | Nadgraditi sistem za učinkovitejše posredovanje odločb in elektronsko vročanje odločb CSDjev preko IS Krpan oziroma prihraniti pri materialnih stroških ter stroških poštnine. | MDDSZ | MJU | Proračun RS – sredstva za financiranje redne dejavnosti in OP EKP 2021-2027 (DI) | Dodatna sredstva niso predvidena. | 31. 12. 2025 | - Razbremenitev CSD s poenotenjem načina tiska in odpreme odločb;  - 30% delež elektronsko vročanje odločb za letne pravice. |
| *Ukrep 1.1.4:*  *Posodobitev oziroma noveliranje Zakona o duševnem zdravju* | Posodobitev oziroma noveliranje zakona z namenom implementacije odločb Ustavnega sodišča iz leta 2012 in iz leta 2019 (določitev (ustrezne) mreže varovanih oddelkov s ciljem zagotavljanja ustrezne varstvene in terapevtske obravnave). Zakon je potrebno posodobiti tudi z namenom odprave pomanjkljivosti ugotovljenih pri izvajanju zakona, spremenjenih potreb ter sodobnejših strokovnih smernic. | MZ | MDDSZ, MSP, strokovna javnost, uporabniki, svojci | Proračun RS – sredstva za financiranje redne dejavnosti | Dodatna sredstva niso predvidena | 31. 12. 2024 | Sprejeta novela Zakona o duševnem zdravju |
| *Ukrep 1.1.5:*  *Posodobitev (noveliranje) Pravilnika o merilih za določitev višine nagrade in za povrnitev stroškov za delo zastopnika pravic oseb na področju duševnega zdravja* | Institut zastopnika pravic na področju duševnega zdravja je potrebno posodobiti skladno s spremenjenimi potrebami oseb s težavami v duševnem zdravju in njihovim zastopanjem, tudi kot odgovor na spremenjene družbene razmere (epidemija) ter ga umestiti primerjalno z podobnimi instituti. | MDDSZ | Zastopniki pravic oseb na področju duševnega zdravja | Proračun RS – sredstva za financiranje redne dejavnosti | Dodatna sredstva niso predvidena | 31. 12. 2024 | Sprejete spremembe Pravilnika o merilih za določitev višine nagrade in za povrnitev stroškov za delo zastopnika pravic oseb na področju duševnega zdravja |
| *Ukrep 1.1.6*  *Nadgradnja storitve pomoč družini na domu* | Posodobitev / prilagoditev storitve v skladu s potrebami uporabnikov in širitev javne mreže storitve PND | MSP | Izvajalci storitve PND,  občine in združenja občin | Proračun RS | Odvisno od sprejetih ukrepov | 31. 12. 2025 | - Spremembe Pravilnika o standardih in normativih SV storitev v delu, ki se nanaša na storitev pomoč družini na domu,  - Povečano število uporabnikov storitve  - Povečan obseg izvedenih ur storitve |
| *Ukrep 1.1.7:*  *Pilotno izvajanje in evalviranje normativa posodobljene SV storitve OP (osebna pomoč)* | Z namenom umeščanja socialne aktivacije na centre za socialno delo se je v letu 2022 posodobila in nadgradila socialnovarstvena storitev osebna pomoč. Da bi lahko pripravili oceno »pilotnega» izvajanja posodobljene storitve, je potrebno izvesti spremljanje in evalvacijo izvajanja (tudi z vidika normativa storitve). | MDDS, SCSD | CSD | Proračun RS – sredstva za financiranje redne dejavnosti | Dodatna sredstva niso predvidena | 31. 12. 2024 | Spremljanje in opravljena evalvacija pilotnega izvajanja posodobljene SV storitve osebna pomoč. |
|  | *Ukrep 1.1.8: Izvedba analize o možnostih za dodelitev plačila stroškov energije osebam z nizkimi dohodki pred ogrevalno sezono* | Preučitev možnosti za dodelitev plačila stroškov energije pred ogrevalno sezono ter preučitev možnosti za razširitev namena izredne denarne socialne pomoči za zmanjševanje energetske revščine. | MDDSZ | CSD, MOPE, MF, Eko sklad, neformalna mreža za informiranje in ozaveščanje, humanitarne organizacije |  | Dodatna sredstva niso predvidena | 31. 12. 2025 | Izvedena analiza in pripravljene podlage za zakonske spremembe. |
| **1.2: Ukrepi za preprečevanje tveganja revščine in socialne izključenosti otrok in mladih** | *Ukrep 1.2.1:*  *Letno poročilo o socialnem položaju v Sloveniji, ki vključuje poglavje o položaju otrok in družin* | Namen je spremljanje položaja različnih tipov družin in oblikovanje ukrepov za družine, ki se začasno znajdejo ali živijo v okoliščinah, zaradi katerih so še posebej ranljive. | MDDSZ | IRSSV | Proračun RS – sredstva za financiranje redne dejavnosti | Dodatna sredstva niso predvidena | 31. 12. 2023/2024/2025 (letno poročilo) | Letno poročilo o socialnem položaju, ki vključuje poglavje o položaju otrok in družin (objavljeno na spletni strani MDDSZ in IRSSV) |
| *Ukrep 1.2.2:*  *Akcijski načrt Republike Slovenije za jamstvo za otroke 2022 - 2030* | Cilj dokumenta je vzpostavitev enakih priložnosti za vse otroke ter preprečevanje medgeneracijskega prenosa revščine. 62 ukrepov je usmerjenih v krepitev blaginje otrok, zagotovitev enakih možnosti in pravic za vse otroke, krepitev njihove zaščite in varstva ter izboljšanje možnosti vključevanja in sodelovanja otrok. | MDDSZ | MVI  MZ  NIJZ  MSP | Proračun RS, različni mehanizmi evropskih virov financiranja | / | 15. 3. 2024 /2026/2028/2030 (2-letna poročila) | Dvoletno poročilo o izvajanju akcijskega načrta |
| **1.3: Ukrepi za preprečevanje tveganja revščine in socialne izključenosti starejših** | *Ukrep 1.3.1:*  *Spremembe in dopolnitve Zakona o uveljavljanju pravic iz javnih sredstev z namenom poenostavitve postopkov in izboljšanja socialne varnosti starejših.* | Zaradi podaljševanja pravice do varstvenega dodatka po uradni dolžnosti s strani CSD se posledično zmanjša število vlog za varstveni dodatek kot pred spremembo, kar pomeni razbremenitev upravičencev vlaganja vlog ter  razbremenitev CSD jev v postopkih odločanja (skrajšan čas ali pa manj | MDDSZ | Nevladne organizacije,  predstavniki zainteresirane javnosti,  predstavniki strokovne javnosti,  občin in združenja občin. | Proračun RS – sredstva za financiranje redne dejavnosti | Dodatna sredstva niso predvidena | Posredovanje vladnega gradiva na vlado do 31. 12. 2024 | Število prejemnikov VD (pred in po uveljavitvi sprememb ZUPJS), stopnja tveganja revščine starejših, stopnja tveganja soc. izključenosti starejših po spolu |
|  | *Ukrep 1.3.2: Priprava podlag in / ali analiz za poenotenje cene storitve pomoči na domu za uporabnike na državni ravni – sprememba Pravilnika za oblikovanje cen socialnovarstvenih storitev* | Poenotenje cene storitve PND na državni ravni. | MSP | Izvajalci PND, občine in združenja občin, IRSSV, SSZS, Ekonomski inštitut | Proračun RS – sredstva za financiranje redne dejavnosti | Dodatna sredstva niso predvidena | 31. 12. 2024 | Pripravljene podlage ali analize za poenoteno ceno PND na državni ravni. |
| *Ukrep 1.3.3:* *Okrepitev kadra na CSD za vsebine dela s starejšimi uporabniki in posebnimi skupinami (v sklopu DI) in okrepitev povezovanja različnih služb in izvajalcev* | Prilagoditev storitev omenjenim ciljnim skupinam, lažje zagotavljanje izobraževanja zaposlenih, ki delajo na teh vsebinah (preprečevanje institucionalizacije s ciljem zagotavljanja najustreznejše in hitre namestitve uporabnikov) | MDDSZ, MSP, SCSD | CSD, izvajalci storitev v skupnosti in izvajalci SV storitev, IRSSV | Proračun RS, OP EKP 2021-2027 (DI) | 2.000.000 | 31. 12. 2025 | Število novih zaposlitev na CSD za vsebine dela s starejšimi uporabniki in posebnimi skupinami (v sklopu DI),  Število izvedenih izobraževanj in usposabljanj za vsebine preprečevanja institucionalizacije, krepitev povezovanja ipd. |
| **1.4.: Ukrepi** **za zmanjševanje tveganja brezposelnosti in ohranjanje povezanosti težje zaposljivih posameznikov s trgom dela** | *Ukrep 1.4.1:* *Vzpostavitev sodelovanja med ključnimi institucijami na področju socialnega varstva* | Celostna podpora in pomoč dolgotrajnim prejemnikom denarne socialne pomoči. | MDDSZ,  ZRSZ | Nevladne organizacije,  predstavniki zainteresirane javnosti,  predstavniki strokovne javnosti. | Proračun RS | Dodatna finančna sredstva niso potrebna | 31. 12. 2025 | Priprava protokolov za sodelovanje. |
| *Ukrep 1.4.2: Socialna aktivacija z namenom približevanja ciljnih skupin trgu dela* | Programi socialne aktivacije z namenom približevanju trgu dela so namenjeni dolgotrajno brezposelnim ter drugim osebam s kompleksnimi socialnimi problematikami in ranljivostmi, zaradi katerih so težko zaposljivi ali nezaposljivi. | MDDSZ | CSD in UD ter ostalimi deležniki (še posebej delodajalci in podjetja, ki lahko v sodelovanju ne le postanejo okolje za pridobivanje del. veščin, ampak za vključeno osebo predstavljajo tudi priložnost, da okolje prepozna in potrdi njegovo usposobljenost ter povečajo možnosti za zaposlitev), izvajalci izbrani z JR ali JP | ESS+/SLO | 20 mio EUR | 31. 12. 2025 | Število oseb po spolu iz ranljivih ciljnih skupin, vključenih v programe socialne aktivacije z namenom približevanja trgu dela: ciljna vrednost 4.320  25 % oseb iz ranljivih skupin vključene v pozitivne izhode, kar je 1.080 oseb. |
| *Ukrep 1.4.3:*  *Projektno učenje mlajših odrasli – PUM-O+* | Namen operacije je opolnomočenje mlajših odraslih v starosti od 15. do 29. leta starosti, ki niso zaposleni, niti se ne izobražujejo oz. jim grozi izpad iz izobraževalnega sistema (t.i. NEET) ,za nadaljevanje izobraževanja za pridobitev izobrazbe ter za vstop na trg dela, kar bo prispevalo k povečevanju njihove zaposljivosti, socialni vključenosti ter doseganju enakih možnosti. | MDDSZ | ZRSZ, zunanji izvajalci | ESS+/SLO | 13 mio. EUR | 31. 12. 2028 | Št. udeležencev - brezposelnih, vključno z dolgotrajno brezposelnimi:  KRVS: 990  KRZS: 810  Predvideni kazalniki rezultata: udeleženci, ki imajo po zaključku sodelovanja zaposlitev:  KRVS: 11 %  KRZS: 6 %  Predvideni kazalniki rezultata: udeleženci, ki so po zaključku sodelovanja vključeni v izobraževanje ali usposabljanje:  KRVS: 10 %  KRZS: 13 % |

1. **Cilj: Izboljšanje razpoložljivosti in pestrosti ter zagotavljanje dostopnosti in dosegljivosti storitev in programov**

Resolucija za uresničevanje drugega cilja opredeljuje osem področij, na katerih se bodo izvajali ukrepi. Ta so: 1 - zagotavljanje mrež raznolikih storitev in programov, ki so povezani, komplementarni in delujejo skladno z načeli in vodili te resolucije (so dostopni enakomerno po vsej Sloveniji pod enakimi finančnimi in strokovnimi pogoji, razpoložljivi, dosegljivi vključno z možnostmi uporabe sodobne informacijsko-komunikacijske tehnologije; so usmerjeni predvsem v skupnostne oblike dela); 2 - spodbujanje in razvoj ter uvajanje inovativnih pristopov na področju javnih, razvojnih, eksperimentalnih in dopolnilnih programov socialnega varstva, prednostno zasnovanih na konkretnih potrebah uporabnikov (denimo bivalne enote, krizne nastanitve, delo z uporabniki s kompleksnimi stiskami in pridruženimi težavami v duševnem zdravju, podpora osebam z demenco, njihovim družinskim članom in oskrbovalcem); 3 - vzpostavitev celostnih in kakovostnih storitev za posameznega uporabnika; 4 - umeščanje javnih socialnovarstvenih programov v javno mrežo kot oblika skupnostnih storitev oziroma skupnostne podpore; 5 - zagotavljanje sodelovanja države, lokalnih skupnosti, uporabnikov in izvajalcev pri definiranju mreže javnih storitev in programov v lokalni skupnosti; 6 - sodelovanje pri uvedbi enotnega sistema dolgotrajne oskrbe s povezanimi zdravstvenimi in socialnimi storitvami za vse, ki potrebujejo dolgotrajno oskrbo; ob tem razvoj dodatnega sistema socialne oskrbe za osebe, ki ne bodo dosegale vstopnega praga za pridobitev pravic iz dolgotrajne oskrbe; 7 - izboljšanje informiranja in ozaveščanja potencialnih uporabnikov o možnostih za vključitev v storitve in programe; 8 - zagotavljanje pluralnosti in pestrosti izvajalcev storitev in programov ter poudarek na spodbujanju vključevanja prostovoljcev. Gre za smernice in prednostna področja, iz katerih izhajajo spodnji ukrepi, ki bodo prispevali k uresničevanju drugega ključnega cilja Resolucije.

| 1. **Cilj: Izboljšanje razpoložljivosti in pestrosti ter zagotavljanje dostopnosti in dosegljivosti storitev in programov** | | | | | | | |
| --- | --- | --- | --- | --- | --- | --- | --- |
| **Ukrepi:** | **Namen ukrepa** | **Nosilec ukrepa** | **Sodelujoči** | **Finančni vir** | **Ocena finanč sredstev** | **Rok izvedbe** | **Kazalnik-i** |
| *Ukrep 2.1: Deinstitucionalizacija (DI) Doma na Krasu* | Zaključek procesa DI v Domu na Krasu | MSP | Dom na Krasu, IRSSV | OP EPK 2014 – 2020 | ESS (storitveni del): 2.243.626,78 EUR  ESRR (investicijski del): 6.696.219,96 EUR | 31. 12. 2023 | Št. preseljenih uporabnikov po spolu iz Doma na Krasu v skupnost: ciljna vrednost 70 |
| *Ukrep 2.2: Deinstitucionalizacija (DI) CUDV Črna na Koroškem* | Zaključek procesa DI v CUDV Črna na Koroškem | MSP | CUDV Črna, IRSSV | OP EPK 2014 - 2020 | ESS (storitveni del): 2.395.921,96 EUR  ESRR (investicijski del): 4.804.351,75 EUR | 31. 12. 2023 | Št. preseljenih uporabnikov iz CUDV Črna na Koroškem v skupnost: ciljna vrednost 70 |
| *Ukrep 2.3: širitev mreže/kapacitet dnevnih oblik varstva za starejše, vključno s prilagojenimi storitvami za osebe z demenco.* | Vzpostavitev 16-ih dnevnih centrov | MSP in/ali posamezni javni zavodi | Ponudniki kapacitet dnevnih oblik varstva za starejše | Finančna perspektiva 2014 – 2020 (ESRR) | 10.000.000 EUR | 31. 12. 2023 | Št. novo vzpostavljenih enot za dnevne oblike varstva starejših,  število vključenih oseb |
| *Ukrep 2.4: širitev mreže/kapacitet*  *začasnih namestitev za starejše, vključno za osebe z demenco.* | Vzpostavitev začasnih namestitev pri 13-ih izvajalcih | MSP in/ali posamezni javni zavodi | Ponudniki kapacitet  začasnih namestitev | Finančna perspektiva 2014 – 2020, (ESRR) | 9.000.000 EUR | 31. 12 .2023 | Št. novo vzpostavljenih kapacitet začasnih namestitev za starejše in število vključenih oseb po spolu |
| *Ukrep 2.5: Širitev mreže stanovanjskih skupin in mobilnih enot za osebe mlajše od 65 let* | Vzpostavitev 16 stanovanjskih skupin s kapaciteto za 4 do 6 oseb za osebe mlajše od 65 let | MSP in/ali posamezni javni zavodi | Ponudniki stanovanjskih skupin in mobilnih enot | OP EPK 2014 - 2020 | 4.350.000,00 EUR (potrjenih projektov za 5.250.485,23 EUR) | 31. 12. 2023 | Št. vzpostavljenih novih enot stanovanjskih skupin za osebe mlajše od 65 let: ciljna vrednost 16  število novih mobilnih enot: ciljna vrednost 11  število vključenih oseb: ciljna vrednost 80 |
| *Ukrep 2.6: Širitev mreže institucionalne oskrbe in izboljšanje bivalnih pogojev in tehničnih zahtev v institucionalnem varstvu, vključno s prilagojenimi kapacitetami za osebe z demenco* | Izboljšanje minimalnih tehničnih zahtev in pogojev bivanja posameznim ciljnim skupinam, vključno z izboljšanjem pogojev oskrbe v pogojih okužb. | MSP | DSO, PSVZ, VDC, CUDV | React EU, NOO | 93 mio EUR (React EU),  65 mio EUR (NOO) | 31. 12. 2023 | 540 mest v izboljšanih pogojih z višjo kakovostjo bivanja v institucionalnem varstvu |
| *Ukrep 2.7: Načrt za razvoj mreže storitev institucionalnega varstva za mlajše invalidne osebe* | Priprava načrta za zagotavljanje ustreznejše namestitve uporabnikov (mlajših invalidov), ki živijo v okviru institucionalnega varstva starejših. | MSP | MZ, DSO/PSVZ in drugi izvajalci | Proračun RS  OP EKP 2021-2027 | Finančna sredstva niso predvidena | 31. 12. 2025 | Pripravljen načrt za razvoj mreže vzpostavljenih posebnih enot institucionalnega varstva za mlajše invalidne osebe |
| *Ukrep 2.8: Razvoj novih oblik pomoči osebam z demenco in njihovim skrbnikom:*  *Izgradnja treh skupnostnih centrov za demenco (pilotni projekt)* | Pilotno preizkusiti nove oblike pomoči v obliki skupnostnih centrov, ki bodo zagotavljala izobraževanje, osveščanje, storitve osebam z demenco ter podporo skrbnikom. | MSP | MZ, Spominčica, izbrani izvajalci | OP EKP 2021-2027 | 183.000 EUR | 31. 12. 2024 | Izveden javni razpis |
| *Ukrep 2.9: Organizacija izobraževanj in usposabljanj za zaposlene, ki zagotavljajo paliativno oskrbo* | Zagotovljena kvalitetna paliativna oskrba za uporabnike v institucionalnem varstvu. | MSP, SZS | MZ | Proračun RS | 1.500 EUR na izobraževanje | 31. 12. 2025 | Izvedena izobraževanja s področja paliativne oskrbe. |
| *Ukrep 2.10: Sistemska nadgradnja storitev za osebe po pridobljeni možganski poškodbi ali okvari in javne mreže izvajalcev* | Preprečevanje dolgotrajne odvisnosti od oskrbe z zagotavljanjem pravočasne obravnave po možganski poškodbi ali okvari, razvoj skupnostnih oblik storitev ter povečevanje socialne vključenosti oseb po pridobljeni možganski poškodbi ali okvari.  Pripravljene bodo smernice in protokoli za izvajanje psihosocialne rehabilitacije in usposabljanja za življenje oseb po pridobljeni možganski poškodbi ali okvari ter izvedli pilotni projekt. | MSP  MZ | Specializirani izvajalci na področju storitev za osebe po pridobljeni možganski poškodbi ali okvari | Proračun RS (v okviru obstoječih proračunskih postavk)  Splošni dogovor | 1,5 mio EUR | 31. 12. 2024  31. 12. 2025 | Povečanje dostopnosti do storitev: število novo razpoložljivih območij/novo razpoložljivih kapacitet/enot (2 enoti)  Povečanje števila specializiranih izvajalcev: število izvajalcev storitev za osebe po pridobljeni možganski poškodbi ali okvari. |
| *Ukrep 2.11: : Priprava analize in strokovnih podlag za integracijo nekaterih zdravstvenih storitev v socialnovarstveno storitev vodenja, varstva in zaposlitve pod posebnimi pogoji v VDC in CUDV* | Priprava možnih rešitev za omogočanje integrirane dnevne storitve uporabnikom z motnjami v duševnem in telesnem razvoju ter drugimi oviranostmi, spodbujanje skupnostnih oblik storitev, preprečevanje socialne izključenosti  Uporabnikov. | MSP, MZ, ZZZS | Izvajalci na področju storitev varstveno delovnih centrov in zavodov za usposabljanje | Proračun RS | 30.000 EUR | 31. 12. 2025 | Pripravljena analiza in strokovne podlage. |
| *Ukrep 2.12: Priprava analize in strokovnih podlag za nadgradnjo in posodobitev storitve za pomoč na domu družini, ki skrbi za otroka ali mladostnika z zmernimi, težjimi, težkimi in več motnjami v duševnem in telesnem razvoju.* | Priprava možnih rešitev za usklajevanje družinskih razmerij uporabnikov in razbremenitev družin, vključevanje staršev in svojcev v oskrbo, dvig kakovosti življenja družin uporabnikov, deinstitucionalizacija – odlaganje 24 urnih namestitev v institucionalno varstvo CUDV, spodbujanje skupnostnih oblik storitev ter  izvedba pilotnega projekta | MSP, IRSSV | Zavodi za usposabljanje. | Proračun RS | 30.000 EUR | 31. 12. 2025 | Priprava analize in strokovnih podlag. |
| *Ukrep 2.13: Nadgradnja obravnave otrok in mladostnikov s kombinacijo prevladujočih težav v duševnem zdravju ter motenj v duševnem in telesnem razvoju* | Zagotovitev prilagojene strokovne obravnave, kadrovskih in prostorskih pogojev za izvajanje specializirane oblike storitve za otroke in mladostnike s kombinacijo prevladujočih težav v duševnem zdravju ter motenj v duševnem in telesnem razvoju,  vzpostavitev razpoložljivih kapacitet za nujne vključitve.  sprejem smernic in protokolov, poskusno izvajanje ter evalvacija projektov. | MSP, MZ | Izvajalci na področju storitev varstveno delovnih centrov in zavodov za usposabljanje  Potrebno povečanje usposobljenosti za specializirano obravnavo med obstoječimi izvajalci | Proračun RS  Uredba o programih storitev obveznega zdravstvenega zavarovanja, zmogljivostih potrebnih za njegovo izvajanje in obsegu sredstev na letni ravni | Cca 0,5 mio EUR na enoto (vzpostavljeni 2 enoti) | 31. 12. 2024 | Vzpostavitev dveh enot za specializirano obravnavo v CUDV-jih. Oblikovane in usklajene smernice, protokoli in evalvacija. |
| *Ukrep 2.14: Širitev mreže/kapacitet storitve vodenja, varstva in zaposlitve pod posebnimi pogoji ter storitve 16-urnega institucionalnega varstva* | Spodbujanje skupnostnih oblik storitev in socialnega vključevanja, povečanje dostopnosti do storitev ter priprava načrta pokritosti mreže in dostopnosti do storitev | MSP | Izvajalci na področju storitev varstveno delovnih centrov in zavodov za usposabljanje | Proračun RS (obstoječe proračunske postavke v okviru redne dejavnosti) ~~in sistem dolgotrajne oskrbe~~ | 3,6 mio EUR | 31. 12. 2023  31. 12. 2024  31. 12. 2025  (vsako leto po 100 vključitev) | Število novih dislociranih enot VDC in CUDV ter število novih vključitev v storitve. |
| *Ukrep 2.15: Sistemska ureditev oskrbovanih stanovanj* | Urediti obstoječe stanje in vzpostaviti pogoje za širitev (javne) mreže oskrbovanih stanovanj, dostopne uporabnikom | MSP | izvajalci oskrbovanih stanovanj | Proračun RS (redna dejavnost) | Dodatna sredstva niso predvidena | 31. 12. 2024 | Sprememba zakonodaje in oblikovanje načrta širitve storitev |
| *Ukrep 2.16: Spodbujanje in razvoj ter uvajanje inovativnih pristopov na področju javnih, razvojnih, eksperimentalnih in dopolnilnih programov socialnega varstva, prednostno zasnovanih na konkretnih potrebah uporabnikov* | Okrepitev/širitev mreže programov | MDDSZ (Direktorat za socialne zadeve) | Izvajalci socialnovarstvenih programov | Proračun RS | Skupaj 25 mio EUR | 31. 12. 2025 | Okrepljena/razširjena mreža programov glede na obstoječe stanje (leto 2022) |
| Širitev mreže nastanitvenih programov | MDDSZ (Direktorat za socialne zadeve) | Izvajalci socialnovarstvenih programov | Proračun RS | 1,2 mio EUR | 31. 12. 2025 | Za 12 % povečano število socialnovarstvenih programov glede na obstoječe stanje (leto 2022) |
| Širitev mreže programov psihosocialne podpore | MDDSZ (Direktorat za socialne zadeve) | Izvajalci socialnovarstvenih programov | Proračun RS | 1,8 mio EUR | 31. 12. 2025 | Za 15 % povečano število socialnovarstvenih programov glede na obstoječe stanje (leto 2022) |
| Širitev mreže programov za aktivno in kakovostno preživljanje prostega časa | MDDSZ (Direktorat za socialne zadeve) | Izvajalci socialnovarstvenih programov | Proračun RS | 200.000 € | 31. 12. 2025 | Za 5 % povečano števila socialnovarstvenih programov glede na obstoječe stanje (leto 2022) |
| Širitev mreže programov, ki delujejo po načelih samopomoči | MDDSZ (Direktorat za socialne zadeve) | Izvajalci socialnovarstvenih programov | Proračun RS | 100.000 € | 31. 12. 2025 | Za 10 % povečano število socialnovarstvenih programov glede na obstoječe stanje (leto 2022) |
| Širitev mreže programov preventive in drugih programov | MDDSZ (Direktorat za socialne zadeve) | Izvajalci socialnovarstvenih programov | Proračun RS | 100.000 € | 31. 12. 2025 | Za 10 % povečano število socialnovarstvenih programov glede na obstoječe stanje (leto 2022) |
| *Ukrep 2.17:*  *Umeščanje javnih socialnovarstvenih programov v javno mrežo kot oblika skupnostnih storitev oz. skupnostne podpore* | Opraviti analizo glede možnih načinov prehoda (npr. podelitve koncesij, ustanovitev javnega zavoda ipd.).  Postopen prehod javnih, verificiranih nastanitvenih SV programov v javno mrežo (nastanitveni programi z vsaj enim uspešno izvedenim 7-letnim financiranjem);  Sprejem pravnih podlag in sprememb/dopolnitev zakonodaje (zakon, podzakonski predpisi) za postopno umeščanje  Celostna posodobitev evalvacij javnih SV programov | MDDSZ (Direktorat za socialne zadeve) | Izvajalci socialnovarstvenih programov, IRSSV | Proračun RS – sredstva za financiranje redne dejavnosti | Dodatna sredstva niso predvidena | 31. 12. 2024 | Opravljena analiza glede možnih načinov prehoda verificiranih SV programov v javno mrežo.  Prehod nastanitvenih javnih, verificiranih SVP v javno mrežo.  Sprejete ustrezne pravne podlage (spremembe  Zakona o socialnem varstvu in Pravilnika o sofinanciranju socialnovarstvenih programov).  Posodobljene evalvacije JSV programov. |
| *Ukrep 2.18:*  *Posodobitev in nadgradnja socialnovarstvenih storitev, ki jih izvajajo centri za socialno delo* | V okviru nadaljevanja reorganizacije CSD je zaradi spremenjenih in vse bolj kompleksnih potreb ljudi potrebna nadgradnja in posodobitev SV storitev. | MDDSZ | SCSD, CSD, IRSSV | Proračun RS – sredstva za financiranje redne dejavnosti | Dodatna sredstva niso predvidena | 30. 6. 2024 (imenovane delovne skupine za vsaj eno SVS),  31. 12. 2024 (izvedena analiza),  30. 6. 2025 (vsebinska nadgradnja vsaj ene SVS) | Imenovane delovne skupine za vsaj eno SVS,  izvedena analiza,  vsebinska nadgradnja vsaj ene SVS. |
| *Ukrep 2.19:*  *Vzpostavitev mobilne službe na vseh CSD s terenskim delom* | Strokovno delo na področju socialnega varstva je potrebno izvajati tudi na terenu, saj se tako hitreje ugotovi stiske ljudi in pogosto prepreči nastanek hujših težav. | MDDSZ | CSD, SCSD | OP  2021-2027 | 1,5 mio EUR | 31. 12. 2024 (izvedena analiza področij dela CSD, na katerih je izkazana potreba po mobilni službi),  31. 12. 2025 (sistematična priprava vsebin) | Izvedena analiza področij dela CSD, na katerih je izkazana potreba po mobilni službi,  sistematična priprava vsebin dela mobilne službe, pooblastil in predlog posodobitve organizacije dela. |
| *Ukrep: 2.20:*  *Posodobitev vsebin in izvedba izobraževanj za izpit za zastopnike pravic oseb na področju duševnega zdravja in za izpit za koordinatorje obravnave v skupnosti* | Pred opravljanjem dela morajo zastopniki pravic oseb na področju duševnega zdravja in koordinatorji obravnave v skupnosti opraviti ustrezno izobraževanje in izpit. Potrebna je posodobitev vsebin izobraževanja glede na spremenjene potrebe oseb s težavami v duševnem zdravju, spremenjene družbene razmere in izkušnje pri izvajanju nalog zastopnikov in koordinatorjev v praksi.  Kontinuirano izvajanje izobraževanj za izpit za zastopnike pravic oseb na področju duševnega zdravja in za koordinatorje obravnave v skupnosti z namenom zagotavljanja ustrezne (širše) mreže. | MDDSZ | CSD, Posebni socialno varstveni zavodi (PSVZ), NVO, MZ, zastopniki pravic osebna področju duševnega zdravja | Proračun RS | Dodatna sredstva niso predvidena | 30. 6. 2024 (pripravljena analiza vsebin izobraževanj za izpit za zastopnike in koordinatorje)  31. 12. 2024 (pripravljene spremembe obeh Pravilnikov)  31. 12. 2025 (Izvedeno izobraževanje in imenovanje in delovanje vsaj 18 zastopnikov pravic oseb na področju duševnega zdravja) | Pripravljena analiza vsebin izobraževanj za izpit za zastopnike pravic oseb na področju duševnega zdravja in za izpit za koordinatorje obravnave v skupnosti;  Pripravljene spremembe Pravilnika o načinu in vsebini obravnave v skupnosti ter vsebini, pogojih in načinu opravljanja izpita za koordinatorja obravnave v skupnosti in Pravilnika o merilih za določitev višine nagrade in za povrnitev stroškov za delo zastopnika pravic oseb na področju duševnega zdravja;  izvedeno izobraževanje za obe ciljni skupini: ciljna vrednost: 2 x;  Imenovanih in aktivno delujočih vsaj 18 zastopnikov pravic oseb na področju duševnega zdravja |
| *Ukrep: 2.21: Evalvacija dela zastopnikov pravic oseb na področju duševnega zdravja* | Evalvacijo dela zastopnikov je potrebno opraviti z namenom posodobitve instituta in ustrezne sistemske umestitve zastopnikov, primerljivo z ostalimi podobnimi instituti. | MDDSZ | Zunanji izvajalec | Proračun RS – sredstva za financiranje redne dejavnosti | Dodatna sredstva niso predvidena | 31. 12. 2025 | Opravljena evalvacija dela zastopnikov pravic oseb na področju duševnega zdravja.  Razvita nova orodja za spremljanje dela zastopnikov |
| *Ukrep 2.22: Programi socialnega vključevanja* | Zagotavljanje dodatne in ciljane podpore uporabnikom, vključenim v socialnovarstvene programe, ki jih izvajajo centri za socialno delo in nevladne organizacije, in drugim uporabnikom s kompleksnimi težavami | MDDSZ | Centri za socialno delo, nevladne organizacije, IRSSV, izvajalci socialno varstvenih programov in izvajalci programov v podporo družini. | ESS+/SLO | 20 mio EUR | Ukrepi 2.22, 2.23, 2.24 se bodo izvajali v okviru programa EKP za obdobje 2021-2027. Izvajali se bodo torej tudi po obdobju, ki ga pokriva predmetni NIN. Finančna sredstva in kazalniki se nanašajo na celotno obdobje izvajanja omenjenih ukrepov, torej do leta 2027. | Število oseb iz ranljivih ciljnih skupin po spolu, vključenih v programe socialnega vključevanja: ciljna vrednost 2.880 za celotno obdobje trajanja projekta  25 % oseb iz ranljivih skupin z izboljšano socialno vključenostjo predvidoma 720 oseb za celotno obdobje trajanja projekta |
| *Ukrep 2.23: Okrepitev mreže večnamenskih romskih centrov* | Krepitev in izboljševanje socialno-ekonomskega položaja pripadnikov romske skupnosti, njihovi boljši družbeni integraciji ter vzpostavitev sodelovanje in zaupanja z večinskim prebivalstvom lokalne skupnosti | MDDSZ | NVO,  izobraževalne ustanove (npr. ljudske univerze),  socialna podjetja ter  centri za socialno delo  IRSSV | ESS+/SLO | 2,5 mio EUR | Število podprtih večnamenskih romskih centrov: ciljna vrednost 19 za celotno obdobje trajanja projekta  Število oseb po spolu, vključenih v VNRC: ciljna vrednost 11.520 za celotno obdobje trajanja projekta. |
| *Ukrep 2.24:* *Zagotovitev bivalnih enot, namenjenih začasnemu reševanju stanovanjskih potreb ranljivih ciljnih skupin* | Zagotovitev (nakup, izgradnja in prenova) bivalnih enot, namenjenih začasnemu reševanju stanovanjskih potreb za ranljive skupine | MDDSZ | Centri za socialno delo, nevladne organizacije, lokalne skupnost,  izvajalci programov, izvajalci socialnovarstvenih programov | ESRR/SLO | 12,7 mio EUR | Število vzpostavljenih enot: ciljna vrednost 24  Število oseb na leto, ki uporablja nove bivalne enote: ciljna vrednost 168 za celotno obdobje trajanja projekta. |

1. **Vzpostavljanje pogojev za delovanje izvajalskih organizacij ter krepitev kakovosti in razvoja na področju socialnega varstva**

Resolucija za uresničevanje tretjega cilja opredeljuje 12 področij, na katerih se bodo izvajali ukrepi. Ta so: 1 -    razvoj primerljivih orodij in poenotene metodologije za merjenje kakovosti, utemeljene z vidika uporabnika; 2 - zagotavljanje pogojev za kontinuirano spremljanje učinkovitosti, kakovosti dela in rezultatov ter izvajanje evalvacij storitev in programov; priprava modela za ocenjevanje in merjenje učinkov storitev in programov socialnega varstva; 3 - spodbujanje integriranih in inovativnih storitev s ključno vlogo centra za socialno delo (v nadaljnjem besedilu: CSD) kot povezovalne točke med različnimi izvajalci, skupnostmi in MDDSZ ter izboljšanje medresorskega sodelovanja in spodbujanje multidisciplinarnosti v storitvah in programih; 4 - nadgradnja obstoječih informacijskih sistemov v enoten informacijski sistem, ki bo omogočal poenoten način vodenja evidenc storitev, javnih pooblastil in drugih nalog po zakonu za posameznega uporabnika (bolj preprost vnos, večja preglednost, več možnosti za analize in podporo razvoju storitev in programov); 5 - vzpostavitev sistema ocenjevanja potreb uporabnikov na področju socialnega varstva; 6 - spodbujanje aktivnega delovanja uporabniških svetov v izvajalskih organizacijah in drugih oblik soodločanja uporabnikov v izvajalskih organizacijah; 7 - zagotavljanje standardov in normativov glede na potrebe ljudi in skupnosti; 8 - razvoj in krepitev kadrov na področju socialnega varstva, modernizacija sistema kariernega napredovanja; 9 - poenotenje in razbremenitev dela izvajalcev socialnega varstva s ciljem zagotovitve kakovostnejšega dela z ljudmi; 10 - zagotavljanje kontinuiranega izobraževanja, usposabljanja, supervizije in krepitve moči vseh strokovnih delavcev in sodelavcev, ki delujejo na področju socialnega varstva, z namenom poenotenja in izboljšanja kakovosti delovanja v praksi ter poenotenja pomoči in podpore uporabnikov; krepitev prostovoljstva in skrb za spremljanje prostovoljskih aktivnosti; 11 - zagotavljanje stabilnosti financiranja in prostorskih pogojev za izvajanje dejavnosti izvajalcev; 12 - spodbujanje uporabe novih tehnologij (IKT) kot podpore za izvajanje storitev in za nove storitve (na primer videosvetovanje, storitve na daljavo). Gre za smernice in prednostna področja, iz katerih izhajajo spodnji ukrepi, ki bodo prispevali k uresničevanju tretjega ključnega cilja Resolucije.

| 1. **Cilj: Vzpostavljanje pogojev za delovanje izvajalskih organizacij ter krepitev kakovosti in razvoja na področju socialnega varstva** | | | | | | | |
| --- | --- | --- | --- | --- | --- | --- | --- |
| **Ukrepi** | **Namen ukrepa** | **Nosilec ukrepa** | **Sodelujoči** | **Finančni vir** | **Ocena finanč. sredstev** | **Rok izvedbe** | **Kazalnik-i** |
| *Ukrep 3.1:*  *Zagotavljati izobraževanje zaposlenih o demenci pri izvajalcih socialnovarstvenih storitev (DSO, izvajalci PND, CSD)* | Izboljšati znanje zaposlenih pri delu z osebami z demenco in s tem boljšo kakovost storitev. | MSP, | MZ, Spominčica in drugi | Proračun RS | 1.500 EUR / izobraževanje | Redna letna izobraževanja v obdobju 2023 – 2025. | Število izvedenih izobraževanj na temo demence v okviru SZS. |
| *Ukrep 3. 2:*  *Usposabljanja in izobraževanja za izvajalce SV storitev za izboljšanje storitev v skupnosti in podpora za preoblikovanje izvajalskih organizacij v skupnostne oblike (DI)* | Izvedba usposabljanj in izobraževanj za izvajalce SV storitev in podpora le-tem za preoblikovanje izvajalskih organizacij v skupnostne oblike (v procesu DI). | MSP, IRSSV | IRSSV | OP EKP 2021-2027 | Sredstva namenjena usposabljanju in izobraževanju v okviru OP EKP 2021-2027 | 2023/2024 | Število izvedenih izobraževanj in usposabljanj za preoblikovanje izvajalskih organizacij v skupnostne oblike. |
| *Ukrep 3.4:*  *Uveljavitev sprememb Pravilnika o standardih in normativih socialnovarstvenih storitev (spremembe pri normativih za osnovno in socialno oskrbo v institucionalnem varstvu) - (Uradni list RS, št.*[*54/22*](https://www.uradni-list.si/1/objava.jsp?sop=2022-01-1190)*)* | Dvig normativa za osnovno in socialno oskrbo v institucionalnem varstvu. Prva petina povečanja kadrovskega normativa se je uveljavila septembra 2022. Predvideno je postopno povečevanje kadrovskega normativa do 2030. | MSP | SSZS  izvajalci na področju VDC in CUDV, sindikati s področja socialnega varstva | Proračun RS in sistem dolgotrajne oskrbe | / | 2023/2024 | Št. na novo zaposlenih v DSO, PSVZ, VDC in CUDV glede na stanje pred spremembo normativov.  Doseganje kadrovskega normativa glede na realizacijo zaposlitev. |
| *Ukrep 3. 5: Predlog kratkoročnih in dolgoročnih ukrepov za rešitev kadrovske problematike na področju socialnega varstva* | Zmanjševanje postopkovnih in drugih ovir pri pridobivanju in zaposlovanju kadrov v socialnem varstvu, spodbude za izboljšanje pridobivanja in zaposlovanja ter zadržanja kadrov v socialnem varstvu, izboljšanje pogojev v plačnem sistemu na področju zdravstva in socialnega varstva | MSP  MDDSZ  MJU  MZ | SSZS  izvajalci na področju VDC in CUDV  Sindikati s področja socialnega  ZRSZ | Proračun RS in sistem dolgotrajne oskrbe, Splošni dogovor | Dodatna sredstva niso predvidena. | 2023/2024/2025 | Izvedena analiza trenutnega stanja na področju kadrovske problematike v socialnem varstvu (število odhodov in na novo zaposlenih; izvedeni/uveljavljeni programi za zadrževanje kadrov;  število vključenih v programe za zadržanje kadrov)  Oblikovan predlog ukrepov za reševanje kadrovske problematike. |
| *Ukrep 3.6: Vzpostavitev pogojev za izvajanje sistema pripravništva na področju socialnega varstva in štipendiranja na področju socialnega varstva* | Kratkoročni ukrepi za naslavljanje kadrovske stiske na centrih za socialno delo in drugih področjih socialnega varstva. | MDDSZ | CSD, FSD | Proračun RS | 2,5 mio EUR | 31. 12. 2023/ 2024 | Število zaposlenih pripravnikov na CSD in število dodeljenih štipendij |
| *Ukrep 3.7:*  *Nadgradnja sistemskega zbiranja podatkov o potrebah upravičencev in uporabnikov institucionalnega varstva, institucijah, potrebah po storitvah v skupnosti in skupnostni oskrbi na nacionalni/regionalni in lokalni ravni* | Ukrepi za digitalizacijo sistema shranjevanja in uporabe podatkov v SV zavodih in pri izvajalcih PND, s katerimi se bo optimiziralo delo, izboljšalo komunikacijo, zagotovilo visoko varnost osebnih podatkov ter transparentnost in kakovost opravljanja in spremljanja storitev in pravic. | MDDSZ, MSP | SV zavodi, SSZS, IRSSV, izvajalci PND | React EU,  Proračun RS, OP EPK 2021 – 2027 | 6,8 mio EUR | 31. 12. 2024 | (Nad)grajen sistem zbiranja podatkov o potrebah upravičencev in uporabnikov institucionalnega varstva, institucijah, potrebah po storitvah v skupnosti in skupnostni oskrbi. |
| *Ukrep 3.8: Priprava podlag za vpeljavo minimalnega nabora enotnih in primerljivih kazalnikov spremljanja kakovosti storitev* | Namen je omogočiti široko razpravo o kakovosti SV storitev ter uvesti poenotene kazalnike za spremljanje kakovosti.  Izvedli bomo analizo stanja na tem področju, izpeljali fokusirano razpravo o razumevanju kakovosti SV storitev ter o možnih pristopih, orodjih in metodologiji za spremljanje in merjenje različnih vidikov kakovosti storitev in programov, zlasti z vidika uporabnikov. | MDDSZ, MZ, skupnosti izvajalcev, IRSSV | Izvajalci storitev | Proračun RS | Dodatna sredstva niso predvidena. | 31. 12. 2024 – analiza stanja;  ostalo do 31. 12. 2025 | Pripravljena analiza stanja,  Izvedena fokusirana razprava ter  pripravljene podlage za poenoten okvir spremljanja kakovosti SV storitev. |
| *Ukrep 3.9: Poenostavitev in posodobitev postopka prijave na javni razpis za socialnovarstvene programe in spremljanja izvajanja* | Racionalizirati in posodobiti postopek prijave na javni razpis ter poročanje in spremljanje izvajanja SVP | MDDSZ | SVP, CNVOS, SZS | Proračun RS | 1.000 EUR | 31. 12. 2024 | Posodobljena razpisna dokumentacija in poenostavljena prijava na javni razpis glede na obstoječe stanje (leto 2022) |
| *Ukrep 3.10: Priprava poslovne analize z namenom digitalizacije javnega razpisa za socialnovarstvene programe* | Oceniti/ugotoviti smiselnost in pozitivne učinke prehoda na e-javni razpis | MDDSZ | SVP, CNVOS, SZS, IRSSV | Proračun RS | 2.000 - 4.000 EUR | 31. 12. 2024 | Pripravljena poslovna analiza |
| *Ukrep 3.11: Digitalizacija javnega razpisa za socialnovarstvene programe* | Zagotoviti digitalno podporo za izvedbo celotnega postopka javnega razpisa | MDDSZ | SVP, CNVOS, SZS, IRSSV | Proračun RS | 200.000 EUR | 31. 12. 2025 | E-javni razpis za sofinanciranje socialnovarstvenih programov |
| *Ukrep 3.12: Razvoj metodologije za načrtovanje potrebnih kadrov/zaposlitev na CSD* | Normativi števila zaposlenih za izvajanje nalog na centrih za socialno delo so sedaj vezani na število prebivalcev v regiji. Glede na različne specifične značilnosti regij in posledično različne potrebe bi bilo potrebno pri načrtovanju normativa zaposlenih upoštevati tudi te značilnosti (stopnja tveganja revščine, stopnja brezposelnosti, demografske značilnosti…) | MDDSZ | Izvajalci, izbrani preko javnega/evidenčnega naročila | Proračun RS | 35.000 EUR | 31. 12. 2024 | Izdelana metodologija za načrtovanje potrebnih kadrov/zaposlitev na CSD |
| *Ukrep 3.13: Priprava protokolov sodelovanja z namenom večjega povezovanja z drugimi institucijami in organizacijami* | Jasno dogovorjene poti sodelovanja in določene odgovornosti vseh vključenih v procese pomoči ljudem, bodo dosegle največji sinergijski učinek za uporabnike. | MDDSZ | CSD, SCSD, druge institucije in organizacije | Proračun RS | Dodatna sredstva niso predvidena | 31. 12. 2025 | Analiza obstoječih protokolov sodelovanja med različnimi organizacijami in institucijami vključenimi v procese pomoči ljudem. |

1. Uradni list RS, št. 49/2022. [↑](#footnote-ref-1)
2. Sklep Vlade RS o imenovanju Nacionalne koordinacijske skupine za pripravo nacionalnih izvedbenih načrtov na področju socialnega varstva, številka: 02401-40/2022/4, datum: 5. 1. 2023. [↑](#footnote-ref-2)
3. UMAR 2021. *Jesenska napoved gospodarskih gibanj 2021*. Ljubljana, september 2021, dostopno prek: <https://www.umar.gov.si/fileadmin/user_upload/napovedi/jesen/2021/JNGG_2021_splet.pdf> [↑](#footnote-ref-3)
4. UMAR 2022a. *Jesenska napoved gospodarskih gibanj 2022*. September 2022, dostopno prek: <https://www.umar.gov.si/fileadmin/user_upload/napovedi/jesen/2022/JNGG_2022__splet.pdf> [↑](#footnote-ref-4)
5. UMAR 2022b. *Poročilo o razvoju 2022*. Ljubljana, julij 2022, dostopno prek: <https://www.umar.gov.si/fileadmin/user_upload/razvoj_slovenije/2022/slovenski/POR2022_splet2.pdf> [↑](#footnote-ref-5)
6. UMAR 2023. Jesenska napoved gospodarskih gibanj 2023. September 2023, dostopno na: <https://www.umar.gov.si/fileadmin/user_upload/napovedi/jesen/2023/JNGG_2023_s.pdf> /25. 9. 2023/ [↑](#footnote-ref-6)
7. UMAR 2023. *Pomladanska napoved gospodarskih gibanj 2023*. Ljubljana, marec 2023, strani 5-7. [↑](#footnote-ref-7)
8. SURS 2022. *Inflacija na letni ravni 10,3-odstotna, na mesečni 0,2-odstotna*. Novica. December 2022, dostopno prek: <https://www.stat.si/StatWeb/News/Index/10815>. [↑](#footnote-ref-8)
9. Konec avgusta 2022 je bil v Državnem zboru sprejet Zakon o začasnih ukrepih za odpravo posledic draginje za najbolj ranljive skupine prebivalstva, konec septembra 2022 Zakon o začasnih ukrepih za omilitev posledic draginje za upravičence do otroškega dodatka, oktobra 2022 Zakon o interventnih ukrepih v vzgoji in izobraževanju, novembra 2022 Zakon o nujnih ukrepih za povečanje prihodkov upokojencev in omejitev dviga oskrbnin na področju socialnega varstva in decembra 2022 Zakon o pomoči gospodarstvu za omilitev posledic energetske krize. [↑](#footnote-ref-9)
10. UMAR 2023. *Pomladanska napoved gospodarskih gibanj 2023*. Ljubljana, marec 2023. [↑](#footnote-ref-10)
11. UMAR 2023. *Pomladanska napoved gospodarskih gibanj 2023*. Ljubljana, marec 2023, str. 33-34. Dostopno prek: <https://www.umar.gov.si/fileadmin/user_upload/napovedi/pomlad/pomladanska_2023/PN2023__S.pdf> /13. 8. 2023/.

    UMAR 2023. *Jesenska napoved gospodarskih gibanj 2023*. September 2023, dostopno prek: <https://www.umar.gov.si/fileadmin/user_upload/napovedi/jesen/2023/JNGG_2023_s.pdf> /25. 9. 2023/ [↑](#footnote-ref-11)
12. MDDSZ 2022. *Poročilo o napredku Slovenije pri kazalnikih Evropskega stebra socialnih pravic in o ukrepih na tem področju v letu 2021.* Polletno poročilo. MDDSZ, marec 2022, dostopno prek: <https://www.gov.si/novice/2022-03-30-polletno-porocilo-mddsz-o-socialnem-napredku-slovenije/> [↑](#footnote-ref-12)
13. UMAR 2023. *Pomladanska napoved gospodarskih gibanj 2023*. Ljubljana, marec 2023, str. 25-26. Dostopno prek: <https://www.umar.gov.si/fileadmin/user_upload/napovedi/pomlad/pomladanska_2023/PN2023__S.pdf> /13. 8. 2023/. [↑](#footnote-ref-13)
14. ZRSZ 2023. Registrirana brezposelnost. Dostopno prek: <https://www.ess.gov.si/partnerji/trg-dela/trg-dela-v-stevilkah/registrirana-brezposelnost/> /7. 11. 2023/. [↑](#footnote-ref-14)
15. UMAR 2023. *Pomladanska napoved gospodarskih gibanj 2023.* Marec 2023, str. 24. Dostopno prek: <https://www.umar.gov.si/fileadmin/user_upload/napovedi/pomlad/pomladanska_2023/PN2023__S.pdf> /13. 8. 2023/

    UMAR 2023. Jesenska napoved gospodarskih gibanj 2023. September 2023, str. 27. Dostopno prek: <https://www.umar.gov.si/fileadmin/user_upload/napovedi/jesen/2023/JNGG_2023_s.pdf> /25. 9. 2023/ [↑](#footnote-ref-15)
16. ZRSZ 2023. Poslovni načrt za leto 2023 Zavoda RS za zaposlovanje. Str. 26, dostopno prek: [https://www.ess.gov.si/fileadmin/user\_upload/Trg\_dela/Dokumenti\_TD/Letna\_porocila/Poslovni\_nacrt\_ZRSZ\_2023.pdf /15](https://www.ess.gov.si/fileadmin/user_upload/Trg_dela/Dokumenti_TD/Letna_porocila/Poslovni_nacrt_ZRSZ_2023.pdf%20%20/15). 9. 2023/. [↑](#footnote-ref-16)
17. UMAR 2022. *Poročilo o razvoju 2022*. Ljubljana, julij 2022, str. 9. Dostopno prek: <https://www.umar.gov.si/fileadmin/user_upload/razvoj_slovenije/2022/slovenski/POR2022_splet2.pdf> [↑](#footnote-ref-17)
18. UMAR 2023. *Pomladanska napoved gospodarskih gibanj 2023*. Ljubljana, marec 2023, str. 26-27. [↑](#footnote-ref-18)